gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7039, del 05-06-2013 (2013/5715)

RESOLUCIÓ de 20 de maig de 2013, de la Universitat de València, per la qual es publica el pla d'estudis de Màster Universitari en Investigació Matemàtica per la Universitat Politècnica de València i la Universitat de València.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7039

Data del DOGV
:   05-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5715


Data del document
:   20-05-2013

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * centre d'ensenyament

RESOLUCIÓ de 20 de maig de 2013, de la Universitat de València, per la qual es publica el pla d'estudis de Màster Universitari en Investigació Matemàtica per la Universitat Politècnica de València i la Universitat de València. [2013/5715]  
  
  
ANNEX  
Pla d'estudis del títol de Màster Universitari en Investigació Matemàtica per la Universitat Politècnica de València i   
la Universitat de València - Estudi General  
  
Branca de coneixement: Ciències.  
  
  
1. Distribució del pla d'estudis per tipus de matèria en crèdits ECTS:  
  
  
  
  
2. Descripció dels mòduls de què consta el pla d'estudis:  
  
  
  
  
  
  
Obtinguda la verificació del pla d'estudis pel Consell d'Universitats, després de l'informe positiu previ de l'Agència Nacional d'Avaluació de la Qualitat i Acreditació, i acordat el caràcter oficial del títol pel Consell de Ministres de 4 de juny de 2010 (BOE 28.06.2010), aquest Rectorat, de conformitat amb el que disposa l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, ha resolt:  
  
Publicar el pla d'estudis conduent a l'obtenció del títol oficial de Màster Universitari en Investigació Matemàtica per la Universitat Politècnica de València i la Universitat de València - Estudi General, que s'estructura d'acord amb el que figura en l'annex a aquesta resolució.  
  
  
València, 20 de maig de 2013.- El rector, Esteban Jesús Morcillo Sánchez.  
  
  
  
  
\* \* \* \* \* \*  
  
  
ANEXO  
Plan de estudios del título de Máster Universitario en Investigación Matemática por la Universidad Politécnica de València y  
 la Universitat de València - Estudi General  
  
Rama de conocimiento: Ciencias.  
  
1. Distribución del plan de estudios por tipo de materia en créditos ECTS:  
  
  
  
  
2. Descripción de los módulos de que consta el plan de estudios:  
  
  
  
  
  
  
  
  

Diari Oficial de la Generalitat Valenciana


Sumari del DOGV 6962, del 11-02-2013 (2013/1183)

Informació pública de la pròrroga del termini de l'exposició de la modificació puntual del pla general municipal d'ordenació urbana número 25.
----------------------------------------------------------------------------------------------------------------------------------------------

### Dades del document

Número de DOGV
:   6962

Data del DOGV
:   11-02-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/1183


Data del document
:   04-01-2013

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * pla d'urbanisme
    * administració local

Informació pública de la pròrroga del termini de l'exposició de la modificació puntual del pla general municipal d'ordenació urbana número 25. [2013/1183]  
El Ple de l'Ajuntament va acordar, en sessió celebrada el dia 24 de gener de 2013:  
Primer. Prorrogar el termini d'exposició pública, pel període d'un mes, de la modificació puntual del pla general municipal d'ordenació urbana (PGMOU) núm. 25 per a adscriure els sòls classificats com a dotacions públiques als sòls urbanitzables pendents de desenrotllament.  
Segon. L'acord de pròrroga d'exposició es publicarà per mitjà d'anunci en un diari de difusió en l'àmbit de la Comunitat Valenciana i el Diari Oficial de la Comunitat Valenciana, per un termini d'un mes, per a formular al·legacions i suggeriments que es creguen oportuns.  
  
  
Vinaròs, 4 de febrer de 2013.- L'alcalde: Juan B. Juan Roig.
Diari Oficial de la Generalitat Valenciana


Sumari del DOGV 6972, del 25-02-2013 (2013/1464)

Notificació de la sentència dictada en el procediment de divorci contenciós número 1208/2010.
---------------------------------------------------------------------------------------------

### Dades del document

Número de DOGV
:   6972

Data del DOGV
:   25-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1464


Organisme emissor
:   Jutjat de Primera Instància i Instrucció Número 1 de San Vicent del Raspeig

Tipus de document
:   Edicte

Notificació de la sentència dictada en el procediment de divorci contenciós número 1208/2010. [2013/1464]  
Divorci contenciós 001208/2010  
De: Norberto Alós Pastor.  
Procuradora: Cristina Pérez Hickman Muñoz.  
Contra: Josefa Elías Hita.  
Procurador/a: -   
En este procediment de divorci contenciós, seguit a instàncies de Norberto Alós Pastor contra Josefa Elías Hita, s'ha dictat la sentència que, literalment, diu el següent:   
«Sentència 126/2012  
Jutgessa substituta: Isabel Mingot Santapau.  
Demandant: Norberto Alós Pastor.  
Procuradora: Cristina Pérez Hickman Muñoz.  
Lletrada: senyora Pizarro Martínez.  
Demandada: Josefa Elías Hita, en rebel·lia.  
Classe, número i objecte del procediment: juí verbal especial 1208/2010 sobre divorci contenciós.   
Sant Vicent del Raspeig, 27 de juny de 2012   
Dispositiva  
 Estime de la demanda presentada per la procuradora la senyora Pérez Hickman Muñoz, en nom de Norberto Alós Pastor, contra Josefa Elías Hita, i   
1. Declare la dissolució per causa de divorci del matrimoni contret pels litigants al Campello el 28 d'abril de 1984, amb tots els efectes legals inherents a tal declaració.   
2. Mantinc les mesures adoptades al seu dia en la sentència de separació de l'1 d'abril de 1998, dictada en les actuacions de separació de mutu acord seguides en el procediment de separació número 270/97, del Jutjat de Primera Instància Número 1 de Sant Vicent del Raspeig, respecte a la pensió d'aliments de Tamara Alós Elías, actualment major d'edat, fins que esta adquirisca independència econòmica.   
  
3. Tot això sense pronunciament respecte a les costes.   
Notifiqueu la present resolució a les parts i feu-los saber que s'hi pot interposar en contra un recurs d'apel·lació per a l'Audiència Provincial, en el termini de 20 dies següents a la notificació.   
  
Incloeu l'original en el llibre de sentències i incloeu una testimoniança d'esta resolució en les actuacions.   
Expediu un exhort al registre civil corresponent per a anotar-hi la present resolució.  
Jutjant definitivament en primera instància, que pronuncie, mane i firme.   
Publicació. La sentència anterior va ser llegida i publicada per la jutgessa que l'ha dictada, constituïda en audiència pública a l'endemà de la seua data. En done fe.»  
I atés que la demandada, Josefa Elías Hita, es troba en parador desconegut, s'expedix este edicte a fi que li valga de notificació de forma deguda.  
  
Sant Vicent del Raspeig, 24 d'octubre de 2012.- La secretària judicial: Maria Dols Chazarra.
Diari Oficial de la Generalitat Valenciana


Sumari del DOGV 7083, del 06-08-2013 (2013/7331)

Adjudicació i formalització del contracte número MY13/VCI/O/35. Condicionament anticorrosivo de l'estructura tubular de la piscina de la UPV.
---------------------------------------------------------------------------------------------------------------------------------------------

### Dades del document

Número de DOGV
:   7083

Data del DOGV
:   06-08-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/7331


Data del document
:   10-07-2013

Organisme emissor
:   Universitat Politècnica de València

Tipus de document
:   Resolució

Descriptors 

:   * contracte d'obres
    * adjudicació de contracte administratiu

Adjudicació i formalització del contracte número MY13/VCI/O/35. Condicionament anticorrosivo de l'estructura tubular de la piscina de la UPV. [2013/7331]  
En compliment del disposat en l'article 154 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, es fa pública la següent adjudicació:  
1) Entitat adjudicadora  
a) Organisme: Universitat Politècnica de València.  
b) Dependència: Servici de Contractació.  
c) Número d'expedient: MY13/VCI/O/35.  
2) Objecte del contracte  
a) Tipus de contracte: obres.  
b) Descripció de l'objecte: condicionament anticorrosivo de l'estructura tubular de la piscina de la UPV.  
c) Lot   
Lot 1: Condicionament anticorrosivo de l'estructura tubular de la piscina de la UPV.  
d) CPV (referència de nomenclatura): 45 4 5 3 099-5.  
3) Tramitació, procediment i forma d'adjudicació  
a) Tramitació: ordinària.  
b) Procediment: negociat sense publicitat.  
c) Forma: negociat.  
4) Import del contracte  
Lot 1: 199.790,17 euros (IVA exclòs).  
5) Valor estimat del contracte  
Lot 1: 199.790,17 euros (IVA exclòs).  
6) Adjudicació i formalització del contracte:  
a) Data d'adjudicació: 1 de juliol de 2013.  
b) Data de formalització del contracte:  
Lot 1: 5 de juliol de 2013.  
c) Contractista:  
Lot 1: Actividades de Infraestructuras Públicas y Conservación, SL.  
d) Nacionalitat:   
Lot 1: España.  
e) Import o canon d'adjudicació:  
Lot 1: 197.792,27 euros (IVA exclòs).  
  
Valencia, 10 de juliol de 2013.- El rector: Francisco José Mora Mas.
Diari Oficial de la Generalitat Valenciana


Sumari del DOGV 6955, del 31-01-2013 (2013/265)

Notificació de la sentència dictada en el juí verbal número 734/2012.
---------------------------------------------------------------------

### Dades del document

Número de DOGV
:   6955

Data del DOGV
:   31-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/265


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el juí verbal número 734/2012. [2013/265]  
Juí verbal 000734/2012   
Regina Sobreviela García, secretària judicial del Jutjat de Primera Instància número 12 de València, faig saber:  
Que en les actuacions del juí verbal 000734/2012, a instàncies de Banco Santander, SA, contra Iván Gilberto Ruiz Paredes, en el juí a què es fa referència s'ha dictat la resolució el text literal de la qual en el seu encapçalament i dispositiva és el següent:  
«Sentència número 202/2012  
Jutge que la dicta: Miguel Ángel Casañ Llopis.   
Lloc: València.  
Data: 22 de novembre de 2012.   
Part demandant: Banco Santander, SA.  
Advocat: Jaume Navarro i Luna.   
Procurador: Miguel Ángel Díaz Panadero Sandoval.  
Part demandada: Iván Gilberto Ruiz Paredes, en rebel·lia.   
Objecte del juí: reclamació d'una quantitat.   
Dispositiva   
Estime la demanda interposada per Banco de Santander i condemne Iván Gilberto Ruiz Paredes que abone a l'actora esmentada la suma de 5.680,40 euros, més els interessos corresponents al tipus pactat en la pòlissa des de la data de tancament del compte, el 3 de novembre de 2011, així com el pagament de les costes causades.   
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).   
El recurs s'interposarà per mitjà d'un escrit presentat en este Jutjat en el termini de 20 dies hàbils comptadors des de l'endemà de la notificació, en què s'hauran d'exposar les al·legacions en què es basa la impugnació, a més d'esmentar la resolució apel·lada i els pronunciaments que s'impugnen (art. 458 LEC), i amb l'acreditació prèvia d'haver consignat 50 euros en el compte de depòsits i consignacions d'este Jutjat, sempre amb les indicacions en concepte de «recurs», seguit del codi «02 civil-apel·lació» després dels 16 dígits del compte expedient (separats per un espai), si es realitza per mitjà de transferència bancària. S'han de fer tants ingressos diferenciats com resolucions que siguen objecte de recurs (DA 15 LO 1/2009, de 3 de novembre).   
  
Esta és la sentència, que pronuncie, mane i firme.»  
Atés que es desconeix el domicili o residència actuals de la part demandada, Iván Gilberto Ruiz Paredes, i de conformitat amb el que s'ha acordat, s'expedix l'edicte per a notificació de sentència de 22 de novembre de 2012.   
  
València, 23 de novembre de 2012.- La secretària judicial: Regina Sobreviela García.
Diari Oficial de la Generalitat Valenciana


Sumari del DOGV 6972, del 25-02-2013 (2013/1542)

Notificació de la sentència dictada en el juí verbal número 2386/2009.
----------------------------------------------------------------------

### Dades del document

Número de DOGV
:   6972

Data del DOGV
:   25-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1542


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el juí verbal número 2386/2009. [2013/1542]  
Juí verbal 002386/2009.  
Demandant: Mancomunitat de Propietaris Parque de las Avenidas II.  
Procurador: Vicente Giménez Viudes.  
Advocat: Vicente Costa Morales.   
Demandats: Tone Adelheid Vingmann Wallevik i Lynn Merete Vingmann Norum.   
En el juí a què es fa referència s'ha dictat la resolució el text de la qual, literalment, diu:   
«Dispositiva  
Estime íntegrament la demanda interposada per la Mancomunitat de Propietaris Parque de las Avenidas II, representada pel procurador dels tribunals Vicente Giménez Viudes i assistida del lletrat senyor Costa Morales, contra Tone Adelheid Vingmann Wallewik i Lynn Merete Vingmann Norum, els dos en situació de rebel·lia processal, i condemne la part demandada al pagament de cinc-cents setze euros (516 €), així com l'abonament dels interessos legals, segons el fonament de dret quart, i les costes.  
Notifiqueu esta sentència a les parts, i feu-los saber que en contra es pot interposar un recurs d'apel·lació per a l'Audiència Provincial d'Alacant, que es prepararà per escrit davant d'este Jutjat en el termini de cinc dies; hi han de citar la resolució impugnada i la voluntat d'interposar recurs amb la indicació dels pronunciaments que s'impugnen, i han d'adjuntar, per a l'admissió del recurs, el justificant documental d'haver consignat la quantitat de 50 euros en Banesto en el compte de consignacions i depòsits d'este Jutjat, en el número corresponent a este procediment (disposició addicional 15a. de la LOPJ, afegida per la Llei Orgànica 1/2009, de 3 de novembre).  
Esta es la meua sentència, que es portarà en original al llibre corresponent amb testimoniança literal en actucacions, que pronuncie, mane i firme Rafael Ruiz Giménez, magistrat jutge titular del Jutjat de Primera Instància número 3 de Torrevieja i el seu partit.»   
Atés que es desconeix el domicili o la residència actuals de Tone Adelheid Vingmann Wallevik i Lynn Merete Vingmann Norum, com a demandats, per resolució dictada en el procediment de referència i de conformitat amb el que establixen els articles 156.4 i 164 de la Llei 112000, d'Enjudiciament Civil, ordene la publicació d'este edicte en el tauler d'anuncis del Jutjat per a portar a efecte la diligència de notificació.   
  
Torrevieja, 31 de gener de 2013.- La secretària judicial: Amparo Marco Martínez-Arenas.
Diari Oficial de la Generalitat Valenciana


Sumari del DOGV 7149, del 11-11-2013 (2013/10936)

Citació a les persones interessades en el procediment ordinari número 1445/2012.
--------------------------------------------------------------------------------

### Dades del document

Número de DOGV
:   7149

Data del DOGV
:   11-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10769


Organisme emissor
:   Jutjat de Primera Instància Número 10 de València

Tipus de document
:   Anunci

Citació a les persones interessades en el procediment ordinari número 1445/2012. [2013/10880]  
Procediment ordinari 1445/2012  
Demandant: Ignacio Lambies Rico.  
Procuradora: Ana María Ballesteros Navarro.  
Demandats: hereus, legataris i la resta d'interessats en l'herència de Luisa Ibars Cantos i Susana Mont Rubio.  
  
José Ramón González Ordóñez, secretari judicial del Jutjat de Primera Instància número 10 de València, certifique que en el procediment ordinari 1445/2012, que es tramita en este Jutjat a instàncies d'Ignacio Lambies Rico contra els hereus, legataris i la resta d'interessats en l'herència de Luisa Ibars Cantos i Susana Mont Rubio, sobre reclamació d'una quantitat, s'ha ordenat citar els hereus, legataris i la resta d'interessats en l'herència de Luisa Ibars Consta, qui consta que va morir el 6 de desembre de 2002, nascuda el 30 d'abril de 1918 i se'n desconeixen més dades, si bé és propietària de l'immoble siti a València, carrer de Lepant, número 7, i amb esta notificació se'ls concedix un termini de vint dies per a contestar la demanda en legal forma, a comptar a partir de la publicació d'este edicte, i amb l'advertència que si no ho feren se'ls declararà en situació de rebel·lia processal i, que notificada la seua rebel·lia, no se'ls tornarà a notificar cap resolució excepte la que esgote el procediment.  
  
Hauran de comparéixer amb un procurador dels tribunals que els represente i el lletrat que els defenga; la documentació està en la Secretaria d'este Jutjat a la seua disposició.  
I perquè servisca de citació en forma legal a legataris, hereus i la resta d'interessats en l'herència de Luisa Ibars Cantos, expedisc i lliure este edicte.  
  
València, 11 d'octubre de 2012.- El secretari judicial: José Ramón González Ordóñez.
Diari Oficial de la Generalitat Valenciana


Sumari del DOGV 7063, del 09-07-2013 (2013/6744)

Informació pública de la nova redacció del pla general.
-------------------------------------------------------

### Dades del document

Número de DOGV
:   7063

Data del DOGV
:   09-07-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/6744


Data del document
:   20-06-2013

Organisme emissor
:   Ajuntament de la Salzadella

Tipus de document
:   Anunci

Descriptors 

:   * Salzadella, la
    * pla d'urbanisme
    * administració local

Informació pública de la nova redacció del pla general. [2013/6744]  
Conclosa la redacció de la documentació del pla general d'ordenació urbana, adaptada a les modificacions legals ocorregudes des que es va aprovar inicialment i ateses les modificacions que ha sigut preceptiu introduir per a adequar-se a la normativa vigent i de conformitat amb l'article 83.2.a de la Llei 16/2005, de 30 de desembre, de la Generalitat, Urbanística Valenciana, se sotmet novament a informació pública durant el termini d'un mes a comptar des de l'endemà a la publicació d'aquest anunci en el Diari Oficial de la Comunitat Valenciana.  
Durant aquest termini els interessats podran examinar la documentació en les oficines municipals i presentar, per escrit i en hores d'oficines, quantes al·legacions estimen pertinents.  
  
La Salzadella, 20 de juny de 2013.- L'alcalde: Cristóbal Segarra Fabregat.
Diari Oficial de la Generalitat Valenciana


Sumari del DOGV 7113, del 18-09-2013 (2013/8947)

Notificació de la sentència dictada en les actuacions del procediment incidental número 1030/2010.
--------------------------------------------------------------------------------------------------

### Dades del document

Número de DOGV
:   7113

Data del DOGV
:   18-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8947


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en les actuacions del procediment incidental número 1030/2010. [2013/8947]  
Jorge Víctor Iglesias de Baya, secretari del Jutjat Mercantil número 2 de València, faig saber que en este Jutjat al meu càrrec se seguixen les actuacions d'inc. conc. cap. contr. per incompliment (62) - 001030/2010 a instàncies de l'administració concursal 302/09, representada per la procuradora Margarita Crespo Moreno, contra María Gloria Díaz Gallego i Plaça Nova, SL, en les quals mitjançant la resolució del dia de hui he disposat, com ara ho efectue, notificar a la demandada en parador desconegut, María Gloria Díaz Gallego, la sentència dictada en les actuacions indicades, l'encapçalament i part dispositiva de la qual literalment són així:  
«Sentència número 195/11  
València, 1 de juny de 2011  
Fernando Presencia Crespo, magistrat jutge del Jutjat Mercantil número 2 de València, he vist les actuacions de juí incidental número 1030/10, promogudes a instàncies de l'administració concursal del concurs 302/09, representada en este procediment per la procuradora Margarita Crespo Moreno, en què formula una demanda contra Plaça Nova, SL, i María Gloria Díaz Gallego.  
Dispositiva  
Estime la demanda de juí incidental promoguda per la procuradora Margarita Crespo Moreno, en nom i representació de l'administració concursal del concurs 302/09, contra Plaça Nova, SL, i contra María Gloria Díaz Gallego, declare que pertoca la resolució dels contractes a què es referixen les presents actuacions, i que és procedent qualificar la devolució de les quantitats entregades a compte com a crèdits contra la massa.  
Tot això, sense fer una imposició expressa de les costes causades a cap de les parts personades.  
Notifiqueu la present resolució a les parts, i signifiqueu-los que no s'hi pot interposar cap recurs, però les parts podran reproduir la qüestió en l'apel·lació més pròxima sempre que hagen formulat la protesta en el termini de cinc dies».  
I perquè valga de notificació de la sentència als demandats en parador desconegut, de conformitat amb allò que disposa l'article 497.2 de la Llei d'Enjudiciament Civil (LEC), expedisc el present edicte.  
  
València, 1 de juny de 2011.- El secretari: Jorge Víctor Iglesias de Baya.